विरोध, जिले के 30 पशु अस्पताल बंद रहे
दिनभर तड़पते रहे पशु, अस्पताल का चक्कर लगाते रहे पशु मालिक
हड़ताल
पशु चिकित्सालय पर डला ताला।
भास्कर संवाददाता | हरदा
पशुपालन विभाग के फर्मों की जिम्मेदारी मध्यप्रदेश पशुधन आैर कुक्कुट विकास निगम काे सौंपने के विरोध में जिलेभर के चिकित्सालयों से जुड़े डॉक्टर्स, अधिकारियों और कर्मचारियों ने हड़ताल की। वहीं इसमें जिला चिकित्सालय के उप संचालक डॉ. एससीएल वर्मा और ड्रायवर ब्रजकिशोर तिवारी शामिल नहीं हुए।
जिला चिकित्सा और उससे जुड़े क्षेत्रों के अधिकारियों और कर्मचारियों ने शनिवार को हड़ताल की। हड़ताल राज्यस्तरीय रही। इसके तहत जिला अस्पताल में ताला लगा रहा। हड़ताल संयुक्त मोर्चा पशुपालन विभाग के बैनरतले की जा रही है। पशुपालन विभाग के फार्मों की जिम्मेदारी अब मध्यप्रदेश पशुधन और कुक्कुट विकास निगम को हस्तांतरित करने के विरोध में की जा रही है। इस संबंध में संघ के जिलाध्यक्ष डॉ. एसके त्रिपाठी ने बताया इसी के विरोध में प्रदेशभर में एक दिनी हड़ताल रही है।
तड़पते रहे जानवर
जिला चिकित्सालय में अपने जानवर का इलाज कराने आए पशु मालिक जहां अस्पताल के चक्कर लगाते रहे। वहीं पशु इलाज के अभाव में दिनभर तड़पते रहे। शहर में जिला पंचायत के पास रहने वाली हर्षिता पवार ने बताया उसके कुत्ते को सुबह से ही उल्टियां हो रही हैं इसलिए उसे अस्पताल में डॉक्टर को दिखाने आए हैं।
हड़ताल के कारण जिला पशु चिकित्सालय के साथ ही जिले के छोटे-बड़ी करीब 30 चिकित्सा संस्थान बंद रहे। इस कारण पशु मालिक पशुओं के इलाज के लिए भटकते रहे। वहीं इन चिकित्सा संस्थानों से जुड़े करीब 65 अधिकारी और कर्मचारियों ने हड़ताल करके अपना विरोध जताया।
संयुक्त मोर्चा पशुपालन विभाग के 50 सदस्यों ने सामूहिक अवकाश के आवेदन उपसंचालक डॉ. एससीएल वर्मा को सौंपें हैं। मोर्चे से जुड़े सदस्यों ने बताया विलय के विरोध में 21 दिसंबर को काली पट्टी बांधकर हड़ताल की थी। वहीं 23 दिसंबर को नुक्कड़ नाटक व रैली निकाली थी। अगर मांगों को नहीं माना गया तो 30 दिसंबर से अधिकारी व कर्मचारी सामूहिक हड़ताल पर जाएंगे।
मध्यप्रदेश पशुधन और कुक्कुट विकास निगम में विभाग के फार्मों की जिम्मेदारी सौंपने के विराेध में हड़ताल की है। डॉ. पीएस पटेल, संयुक्त संचालक
hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva